รัฐมนตรีประจำสำนักนายกรัฐมนตรี ชี้แจง รัฐบาลไม่เคยทอดทิ้งวัด โดยนำงบประมาณช่วยเหลือวัดที่ได้รีบความเดือดร้อนจากปัญหาโควิด-19 แล้ว
รัฐมนตรีประจำสำนักนายกรัฐมนตรี ชี้แจง รัฐบาลไม่เคยทอดทิ้งวัด โดยนำงบประมาณช่วยเหลือวัดที่ได้รีบความเดือดร้อนจากปัญหาโควิด-19 แล้วนายเทวัญ ลิปตพัลลภ รัฐมนตรีประจำสำนักนายกรัฐมนตรี ชี้แจงถึงข้อห่วงใยของสมาชิก ที่ระบุว่า วัดได้รับผลกระทบจากวิกฤติโควิด-19 และกังวลว่าจะไม่มีประชาชนมาทำบุญและวัดจะไม่มีเงินในการบริหารจัดการ ซึ่งยืนยันว่า รัฐบาลไม่เคยทอดทิ้งวัด ได้นำงบประมาณไปช่วยเหลือวัดที่ได้รับความเดือดร้อนแล้ว โดยมีการตั้งกองทุนวัดช่วยวัด รวมถึงมีการเสนอขอปรับเปลี่ยนการใช้จ่ายงบประมาณจากงบประมาณเสริมสร้างทรัพยากรมนุษย์ เพื่อนำมาช่วยเหลือวัดต่างๆ ทั่วประเทศ โดยแบ่งเป็นวัดประจำจังหวัดแห่งละ 50,000 บาท และวัดประจำอำเภอแห่งละ 20,000 บาท นอกจากนี้สำนักพระพุทธศาสนาทำเรื่องเสนอขอให้กระทรวงการคลังพิจารณางบประมาณมาช่วยพระที่ไม่สามารถออกบิณฑบาตได้รูปละ 60 บาทต่อวัน เป็นเวลา 90 วัน และมีวัดกว่า 1,500 วัดทั่วประเทศตั้งโรงทานช่วยเหลือประชาชนที่ได้รับผลกระทบ โดยจะตั้งไปจนกว่าสถานการณ์จะคลี่คลาย